Na temelju članka 41. Odluke o grobljima („Glasnik Grada Koprivnice“ broj 9/98., [2/02](https://koprivnica.hr/user_content/documents/broj_2_2002.pdf)., [9/02](https://koprivnica.hr/user_content/documents/broj_9_2002.pdf)., [2/10.](https://www.koprivnica.hr/user_content/documents/glasnik_broj_2_dkg.pdf) , [5/15.](https://koprivnica.hr/wp-content/uploads/2015/01/broj-5-za-web.pdf)) i članka 40. Statuta Grada Koprivnice („Glasnik Grada Koprivnice broj 4/09., 1/12., 1/13., 3/13. - pročišćeni tekst i 1/18.), Gradsko vijeće Grada Koprivnice na \_\_\_ sjednici održanoj \_\_\_\_\_\_\_\_\_\_ 2018. godine donijelo je

**PRAVILNIK**

**o izmjeni Pravilnika o uvjetima i mjerilima za plaćanje naknade**

**kod dodjele grobnog mjesta i godišnje naknade za korištenje grobnog mjesta**

Članak 1.

U Pravilniku o uvjetima i mjerilima za plaćanje naknade kod dodjele grobnog mjesta i godišnje naknade za korištenje grobnog mjesta (Glasnik Grada Koprivnice“ broj 6/99.) članak 8. mijenja se i glasi:

„Naknadu iz članka 3. ovog Pravilnika plaća korisnik grobnog mjesta, odnosno njegov nasljednik godišnje u dva jednaka dijela, s time da prvi dio dospijeva na naplatu do 31. srpnja, dok drugi dio dospijeva na naplatu do 31. prosinca tekuće godine.“.

Članak 2.

Ovaj Pravilnik stupa na snagu prvog dana od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

**PREDSJEDNIK:**

**Ivan Pal, prof.**

**KLASA:**

**URBROJ:**

**Koprivnica,**

O b r a z l o ž e n j e

Člankom 41. Odluke o grobljima („Glasnik Grada Koprivnice“ broj 9/98., [2/02](https://koprivnica.hr/user_content/documents/broj_2_2002.pdf)., [9/02](https://koprivnica.hr/user_content/documents/broj_9_2002.pdf)., [2/10.](https://www.koprivnica.hr/user_content/documents/glasnik_broj_2_dkg.pdf) , [5/15.](https://koprivnica.hr/wp-content/uploads/2015/01/broj-5-za-web.pdf)) propisano je da uvjete i mjerila za plaćanje naknade kod dodjele grobnog mjesta i godišnje naknade za korištenje grobnog mjesta propisuje Gradsko vijeće.

Temeljem navedenog Gradsko vijeće Grada Koprivnice donijelo je Pravilnik o uvjetima i mjerilima za plaćanje naknade kod dodjele grobnog mjesta i godišnje naknade za korištenje grobnog mjesta („Glasnik Grada Koprivnice“ broj 6/99.) kojim je između ostalog u članku 8. propisano da godišnju naknadu plaća korisnik grobnog mjesta, odnosno njegov nasljednik godišnje, s time da ista dospijeva do 31. prosinca tekuće godine, a može se platiti i u 12 jednakih mjesečnih obroka, s time da svaki obrok dospijeva do 15. dana u tekućem mjesecu.

Ovim prijedlogom Pravilnika o izmjeni Pravilnika o uvjetima i mjerilima za plaćanje naknade kod dodjele grobnog mjesta i godišnje naknade za korištenje grobnog mjesta prema zahtjevu i obrazloženju Gradskog komunalnog poduzeća „Komunalac“ d.o.o. Koprivnica od 21.6.2018. predlaže se da naknadu plaća korisnik grobnog mjesta, odnosno njegov nasljednik godišnje u dva jednaka dijela, s time da prvi dio dospijeva na naplatu do 31. srpnja, dok drugi dio dospijeva na naplatu do 31. prosinca tekuće godine.“.

U skladu sa svime naprijed navedenim predlaže se Gradskom vijeću Grada Koprivnice donošenje Pravilnika o izmjeni Pravilnika o uvjetima i mjerilima za plaćanje naknade kod dodjele grobnog mjesta i godišnje naknade za korištenje grobnog mjesta u priloženom tekstu.

Nositelj izrade: Predlagatelj:

UPRAVNI ODJEL ZA IZGRADNJU GRADA GRADONAČELNIK

UPRAVLJANJE NEKRETNINAMA Mišel Jakšić,dipl.oec.

I KOMUNALNO GOSPODARSTVO

Privremeni pročelnik

Mario Perković, dipl.ing.